CELEX: 62009CN0449
Language: hu
Date: 2009-11-18 00:00:00
Title: C-449/09. sz. ügy: A Sofiyski gradski sad (Bulgária) által 2009. november 18-án benyújtott előzetes döntéshozatal iránti kérelem — Canon Kabushiki Kaisha kontra IPN Bulgaria OOD

17.4.2010   
            
            
               HU
            
            
               Az Európai Unió Hivatalos Lapja
            
            
               C 100/13
            
         A Sofiyski gradski sad (Bulgária) által 2009. november 18-án benyújtott előzetes döntéshozatal iránti kérelem — Canon Kabushiki Kaisha kontra IPN Bulgaria OOD
   (C-449/09. sz. ügy)
   2010/C 100/21
   Az eljárás nyelve: bolgár
   
      A kérdést előterjesztő bíróság
   
   Sofiyski gradski sad
   
      Az alapeljárás felei
   
   
      Felperes: Canon Kabushiki Kaisha
   
      Alperes: IPN Bulgária OOD
   
      Az előzetes döntéshozatalra előterjesztett kérdések
   
   Úgy kell-e értelmezni a 89/104/EGK első tanácsi irányelv (1) 5. cikkét, amennyiben az kizárólagos jogot biztosít a védjegyjogosultnak arra, hogy fellépjen bárkivel szemben, aki engedélye nélkül gazdasági tevékenység, például a megjelölést hordozó áruk behozatala vagy kivitele körében használ a védjeggyel azonos megjelölést, hogy a védjegyjogosult jogai magukban foglalják azt, hogy fellépjen a védjegy minden olyan használatával szemben, amikor az engedélye nélkül hoznak be eredeti termékeket, amennyiben a védjegyjogosult jogai nem merültek ki az irányelv 7. cikke szerint?
   
      (1)  A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv (HL L 40, 1. o.; magyar nyelvű különkiadás 17. fejezet, 1. kötet, 92. o.)